Document ID: /roh_data/filtered/fineweb-2-filterrobots_roh.jsonl.gz/62783

En l’ultima emissiun da la «Late Lounge Live» dal 2022 vulain passentar cun vus ina saira d’Advent e Nadal. Cun ina band messa ensemen a posta per quella chaschun, cun giasts spezials ed ensemen cun il public en la lounge. Nossa band interna sa cumpona da Rolf Caflisch vid la battaria, Clau Maissen vid il saxofon, Res Coray vid il bass e Claude Diallo vid il piano.
Per tgi che vul giudair l’emissiun da chasa anora: Il livestream vegn emess sin questa pagina la saira da concert a las 20:00.
Tuttas episodas pudais guardar qua sin Play RTR.